Domino suo magnifico Ludovico, Dei gratia Francorum regi, P., abbas, et humilis conventus Fontis Villelmi, Cisterciensis ordinis, salutem et amare justitiam. Dominationem vestram deprecamur attentius quantacunque caritate valemus, quatenus preces venerabilis prioris et conventus Regule quas super restituenda sibi justitia Regule excellentie vestre porrigunt benigne, si placet exaudire, dignemini. Certum namque apud nos est quod inclite recordationis rex Anglie quondam ipsos eadem justitia quantum ad sanguinem et latrocinium pertinet spoliavit.